Pajamadril vir Kael – Dina Botha – romanza.co.za
by Romanza aan June 18, 2015 0 Kommentaar
Soos elke ander oggend is haar heel eerste gedagte aan Julian. Sy het drie-uur laas opgestaan vir sy voeding en dis nou seweuur. Sou die knapie deurgeslaap het? Sy trek haar kamerjas aan wat al hoe minder soos die Orosmannetjie s’n voel en loop kaalvoete na sy kamer. Verbaas steek sy in die babakamer se deur vas. Kael is besig om Julian se doek te ruil. Altans, dis wat hy probeer doen. Julian skop sy beentjies in die lug en Kael probeer dit terug in ’n weggooidoek kry.